Mindszentkálla Község Önkormányzata a Magyar Falu Program keretében meghirdetett „Temető fejlesztése” című, MFP-FFT/2019. kódszámú kiírásra benyújtott pályázattal 8.489.719 Ft összegű pályázati forrást nyert a tulajdonában lévő Mindszentkálla, 049. hrsz.-ú ingatlanon lévő ravatalozó épület felújítására, melyből az építési tevékenységre vonatkozóan 7.895.440 Ft használható fel.

**E l ő t e r j e s z t é s**

**Mindszentkálla Község Önkormányzata Polgármestere döntéséhez**

**Tárgy: Mindszentkálla, 049. hrsz.-ú ingatlanon lévő ravatalozó felújítására vonatkozó árajánlatok elbírálása**

**Előkészítette:** Pálffyné Cséri Mónika műszaki ügyintéző

 Jogszabállyal nem ellentétes

 dr. Szabó Tímea jegyző

Az Önkormányzat az építési munka kivitelezésére vonatkozóan árajánlatokat kért be, mely megkeresésekre egy darab árajánlat érkezett:

Meilinger László (8282 Mindszentkálla, Petőfi u. 1.) bruttó 13.231.131 Ft

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. A Kormány a veszélyhelyzet kihirdetéséről és a veszélyhelyzeti intézkedések hatályba lépéséről szóló 27/2021. (I. 29.) Korm. rendelet 1. §-ában az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A Képviselő-testület tervei között szerepelt a beruházás megvalósítása, annak költségeihez szükséges pénzügyi keret rendelkezésre áll, a költségvetésben tervezésre került, valamint a rendelkezésre álló pályázati forrás felhasználásra vonatkozó támogatói okiratban foglalt határidőket tartani szükséges, annak további módosítása már nem lehetséges.

***Határozati javaslat:***

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2021. (…) HATÁROZATA**

***Mindszentkálla, 049. hrsz.-ú ingatlanon lévő ravatalozó felújítására vonatkozó árajánlatok elbírálásáról***

Mindszentkálla Község Önkormányzata Képviselő-testületének – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Mindszentkálla Község Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben a következő döntést hozza:

Az Önkormányzat tulajdonát képező Mindszentkálla, 049. helyrajzi szám alatti ingatlanon lévő ravatalozó felújítása vonatkozásában Meilinger László (8282 Mindszentkálla, Petőfi u. 1.) bruttó 13.231.131 Ft összegű árajánlatát, az abban szereplő műszaki tartalommal elfogadja.

Az Önkormányzat a beruházás költségét részben a Magyar Falu Program keretében elnyert támogatásból, részben önerőből, 2021. évi költségvetése terhére biztosítja.

A vállalkozás értesítéséről és a vállalkozási szerződés megkötéséről a Polgármester gondoskodik.

Mindszentkálla, 2021. március 1.

 Csombó Zoltán

 polgármester